**PÁLYÁZATI FELHÍVÁS**

**hevederzár felszerelésére**

**2016.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága (továbbiakban: Bizottság) – Budapest Főváros VII. kerület Erzsébetváros Önkormányzata Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében foglaltak szerint – pályázatot ír ki az Önkormányzat 2016. évi költségvetésben Otthonvédelmi program címen hevederzár pályázatra rendelkezésre álló 1.000.000,- Ft erejéig

**hevederzár felszerelésére**

**a kerületben lévő lakások természetes személy bérlői, tulajdonosai,**

**háziorvosi rendelők,**

**a VII. kerület fenntartásában lévő önkormányzati intézmények** részére.

**A pályázat célja**

A pályázat célja a kerületben élők biztonságérzetének, a kerület közbiztonsági helyzetének javítása.

A támogatás vissza nem térítendő, összege a pályázó által benyújtott és a Bizottság által elfogadott pályázati költségvetés (illetve a megvalósítás után benyújtott, eredetivel egyező számlamásolatok összegének) legfeljebb 50%-a lehet, azonban nem haladhatja meg a 20.000,-Ft-ot.

A pályázó által elnyert pénzbeli támogatást a támogatásról vele kötött szerződésben, valamint jelen pályázati kiírásban és a mellékletét képező szabályzatban meghatározott feltételek szerint használhatja fel.

A támogatás összege utólag, a Polgármesteri Hivatal szakmailag illetékes irodája (továbbiakban: Iroda) által elfogadott számlamásolatok és összegek alapján kerül kifizetésre. Az Iroda a számlák kifizetését megelőzően a berendezés megvalósítását (működőképességét) a helyszínen ellenőrizheti. Pályázó a helyszíni ellenőrzést köteles lehetővé tenni.

A pályázati kiírásban és a szabályzatban nem szabályozott kérdésekben a helyi lakóközösségek és az önkormányzati intézmények részére biztonsági berendezések létesítéséhez nyújtott támogatásról szóló 29/2013.(V.31.) önkormányzati rendeletben foglaltak irányadók. A rendelet az Önkormányzat honlapján ([www.erzsebetvaros.hu](http://www.erzsebetvaros.hu)) megtekinthető és letölthető.

- Amennyiben a támogatás kedvezményezettje az EUMSZ 107. cikk (1) bekezdés szerinti vállalkozásnak minősül, úgy a részére nyújtott támogatás állami támogatásnak minősül, amelyet kizárólag az EUMSZ 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24., 1.o.) (a továbbiakban: 1407/2013/EU bizottsági rendelet) szabályai alapján lehet nyújtani.

- Az 1407/2013/EU bizottsági rendelet **2. cikk (3)** bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző három pénzügyi év során a csekély összegű támogatások bruttó támogatástartalma tagállamonként nem haladhatja meg a 200.000 eurónak megfelelő forintösszeget.

- A támogatottnak az 1407/2013/EU bizottsági rendelet **6. cikkének (1)** bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

**A Pályázat benyújtása, elbírálása:**

* a pályázati anyag **benyújtási határideje:** **2016. május 02.,** a határidőn túl benyújtott pályázat érvénytelen
* **a pályázatot és mellékleteit zárt borítékban az Erzsébetvárosi Polgármesteri Hivatal** Hatósági és Ügyfélszolgálati Irodáján kell benyújtani (Budapest, VII. kerület Erzsébet krt. 6. vagy Budapest VII. kerület Garay utca 5.)
* postai feladás esetén, a borítékon szereplő postai bélyegzőn lévő időpont tekintendő a benyújtás időpontjának
* a döntés-előkészítési munkákat az Erzsébetvárosi Polgármesteri Hivatal végzi
* a pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottság bírálja el
* a pályázatok **elbírálási határideje:** **2016. május 27.**

**A pályázat lebonyolításának módja:**

Jelentkezési lap az Erzsébetvárosi Polgármesteri Hivatal Hatósági és Ügyfélszolgálati Irodájában, Budapest VII. kerület Erzsébet krt. 6. vagy Budapest VII. kerület Garay u. 5. szám alatt vehető át, vagy az Önkormányzat honlapjáról is (www.erzsebetvaros.hu) letölthető.

A pályázat benyújtása előtt kérni kell az Erzsébetvárosi Közbiztonsági Polgárőr Egyesület (tel: 06-30-621-2281, cím: 1078 Budapest Marek József utca 31. mf. 3.) helyszíni felmérését és tájékoztatását.

A pályázatok Bizottsági elbírálását követően az Önkormányzat a nyertes pályázókkal vagy azok megbízott képviselőivel szerződést köt.

A pályázati összeg folyósítására a pályázóval kötött támogatási szerződés alapján kerül sor. A pályázónak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 nap jogvesztő határidő áll rendelkezésére a szerződés tervezet elfogadására, azaz aláírására.

A pályázattal történő elszámolás, illetve a Polgárőr Egyesület igazolása és a számlák benyújtásának határideje: **a szerződés szerződő felek általi aláírásától számított 120. nap.** A Bizottság a döntését az Erzsébetvárosi Polgármesteri Hivatal hirdetőtábláján nyilvánosságra hozza, továbbá a pályázókat írásban is értesíti.

A pályázattal kapcsolatban további felvilágosítást ad hivatali munkaidőben a Vagyongazdálkodási Iroda városüzemeltetési és közrendvédelmi referense, Salgai Anikó a 462-3138-os telefonszámon.

Budapest, 2016. március

Ujvári-Kövér Mónika

Városüzemeltetési Bizottság

elnöke

*1. számú melléklet*

**A hevederzár felszerelésére vonatkozó vissza nem térítendő támogatás szabályzata**

1. **Általános rendelkezések**

**1.1.** Erzsébetváros Önkormányzata

a) VII. kerület közigazgatási területén lévő lakások természetes személy bérlői, tulajdonosai,

b) háziorvosi rendelők és

c) a VII. kerület fenntartásában lévő önkormányzati intézmények részére

vissza nem térítendő támogatást nyújt a pályázati kiírás alapján.

**1.2.** Az 1.1 pontban felsorolt, felszerelt hevederzárral még nem rendelkezők 7 évente nyújthatnak be pályázatot.

**1.3.** A pályázat költségvetésében szereplő munkákon és az ott megjelölt összegen felül mindennemű többletköltség a pályázót terheli.

**2. A pályázat kiírása, elbírálása**

**2.1**. A pályázatot a Városüzemeltetési Bizottság írja ki és teszi közzé.

**2.2.** A pályázati dokumentáció átvétele és a pályázat beadása díjmentes.

**2.3.** A Városüzemeltetési Bizottság a pályázat elbírálásáról írásban tájékoztatja a pályázati résztvevőket.

**2.4.** A pályázat elbírálását követően a támogatást nyert pályázókkal a szerződést a Polgármester, illetve meghatalmazottja és az 1.1. pontban felsoroltak, illetve azok megbízott képviselői írják alá. Eredményes pályázat esetén a szerződés csak akkor köthető meg, ha a nyertes pályázó az önrészt igazolja.

**2.5.** A szerződés aláírásához, mint a szerződés mellékletét képező dokumentumoknak rendelkezésre kell állni:

**-** előzetes felmérés az ajtó típusáról, minőségéről, a hevederzár javasolt típusáról (3. sz. melléklet)

**2.6.** A támogatás kizárólag az elfogadott munka finanszírozására használható.

**3. Értékelés szempontjai**

Az értékelés főbb szempontjai a pályázatok elbírálásához:

a) 50 % vagy nagyobb önrész vállalása,

b) önrészként feltüntetett összeg értékében felszerelésre került hevederzár és ennek 6 hónapnál nem régebbi számlával történő igazolása.

**4. A pályázat általános formai és tartalmi követelményei**

**4.1. a.)** a pályázati anyagot az alább előírt sorrendben összefűzve, laponként

folyamatos sorszámozással ellátva, zárt borítékban, 1 példányban kell benyújtani,

**b.)** a borítékra rá kell írni: **"2016. évi hevederzár felszerelésére vonatkozó pályázat" és a pályázó címét.**

**c.)** a pályázati anyag összeállítási sorrendje a következő:

- kitöltött Pályázati Adatlap,

- tartalomjegyzék,

- pályázó nyilatkozata arról, hogy a hevederzár és felszerelési költségeinek 50 %-ával, mint önrésszel rendelkezik, vagy az önrészként feltüntetett, a pályázati kiírás előtt 6 hónapnál nem régebben megvásárolt, felszerelt hevederzár számláinak 2 db másolatát és a hevederzár megfelelőségének igazolását (3. sz. melléklet) a pályázati adatlap mellékleteként benyújtja,

- költségvetés,

**-** előzetes felmérés az ajtó típusáról, minőségéről, a hevederzár javasolt típusáról (3. sz. melléklet).

**5. A pályázat érvénytelen, ha**

**a)** beadási határidőn túl kerül benyújtásra,

**b)** az igényelt támogatás összegét nem, vagy nem egyértelműen határozták meg,

**c)** a Pályázati Adatlap hiányzik vagy nem a 2. számú mellékletben meghatározott forma és részletezettség szerint van kitöltve, vagy mellékletei nem kerültek csatolásra.

**d)** a pályázat egyéb módon nem felel meg a pályázati kiírásban, illetve a jelen szabályzatban foglalt feltételeknek.

**6. A támogatás**

**6.1** A pályázat benyújtása előtt az Erzsébetvárosi Polgárőrség – telefonon történt előzetes időpont egyeztetést követően – felméri a pályázó által hevederzárral ellátandó ajtó típusát, tájékoztatást nyújt az alkalmazható biztonságos hevederzár műszaki adatairól, a felszerelési előírásokról, amelyeket a 3. sz. mellékleten igazol. A mellékletet csatolni kell a pályázati anyaghoz.

**6.2.** A támogatás összegéről a Városüzemeltetési Bizottság dönt. Ha az Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igényt meghaladja, abban az esetben a pályázatok benyújtási idejének sorrendjében kerül megítélésre a támogatás. A Városüzemeltetési Bizottság döntése alapján a támogatás összege kevesebb is lehet az igényelt támogatás összegénél.

**6.3.** A támogatás felső határa 20.000 Ft, a vállalt önrész legalább 50 %.

**6.4.** A pályázat nyertese először az önrészként feltüntetett, elkülönített pénzkeretet kell, hogy felhasználja és ezt számlával igazolja. Ezt követően kerülhet sor a támogatás keretösszegének megfelelő beruházásra, amelyet a pályázónak kell megelőlegeznie.

**6.5** A támogatás folyósítása – a támogatási szerződés megkötését és a hevederzár felszerelését követően – az 3. sz. melléklet szerinti igazolás és az eredeti számlák bemutatása mellett, a számlamásolatok benyújtását követően kerülhet sor. Amennyiben a számlákkal igazolt költségek összege kevesebb mint a támogatás kétszerese, a kifizethető támogatás összege arányosan csökken.

**6.6**  Amennyiben megállapítást nyer, hogy a pályázó a hatásos védelemre alkalmatlan hevederzárat szereltetett fel, vagy a felszerelés nem szakszerűen történt, a támogatás nem folyósítható.

**6.7.** Az Önkormányzat által elfogadott számlák ellenértékének 50 %-át a jóváhagyott támogatás értékéig az Önkormányzat 60 napon belül átutalja a pályázónak.

**6.8.** Amennyiben a pályázat nyertese a számlák és a teljesítés igazolása benyújtásának a támogatási szerződésben meghatározott határidejét nem tartja be, jogosultsága a támogatási összegre szerződésszegés miatt megszűnik.

*2. számú melléklet*

**PÁLYÁZATI ADATLAP**

**A Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága által kiírt**

**hevederzár felszereléséhez**

Sorszám[[1]](#footnote-1): .......................

1. A pályázó megnevezése:……………………………………………..…………..…………

Azonosító adatai (adószáma, személyigazolvány száma): ………………………………...

Címe: ………Budapest, …………………………………………….. (……………....hrsz.)

Bankszámlaszáma: ……………………………………………………………….…………

1. A pályázó képviselőjének neve (vállalkozások esetében): ……………………………….

Levelezési címe: …………………………………………………………….………………

Telefonszáma: ................................................... Email címe: ………………………………

1. A tervezett munkálatok rövid leírása (csatolandó a kialakítandó állapot rajza):

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

..............................................................................................................................................

1. Előzetes tájékoztató az ajtó típusától függő, a felszerelendő hevederzárral szemben támasztott követelményekről (3. sz. melléklet).
2. Nyilatkozat a kötelező önrész összegéről vagy a már megvásárolt, a hevederzár felszereléséhez kapcsolódó 6 hónapnál nem régebbi számlákról. (A számlákat csatolni kell a pályázati adatlaphoz, valamint a 3. sz. mellékleten feltüntetett igazoló részt.)

..............................................................................................................................................Ft

1. Nyilatkozat arról, hogy vállal-e a támogatást igénybe vevő többlet önrészt, és ha igen, milyen mértékűt és milyen módon

................................................................................................................................................

1. Támogatási igény megjelölése (pénzösszeg megjelölés)

..............................................................................................................................................Ft

1. A tervezett munkálatok várható összes bekerülési költsége (becsült számadat)

..............................................................................................................................................Ft

1. Hozzájárulok ahhoz, hogy jelen adatlapon rögzített adatokat az információs önrendelkezési jogról és az információszabadságról szóló 2011. évi CXII. törvény rendelkezéseit betartva, a pályázatot kiíró Budapest Főváros VII. kerület, Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

Tudomásul veszem, hogy a közpénzekből nyújtott támogatások átláthatóságáról szóló 2007. évi CLXXXI. törvény 3. § (1) bekezdése, valamint a végrehajtására kiadott 67/2008. (III. 29.) Korm. rendelet alapján a pályázatok alapvető adatai és a pályázatok eredménye az Önkormányzat hivatalos honlapján (www.erzsebetvaros.hu) és a Közpénzportálon (www.kozpenzpalyazat.gov.hu) nyilvánosságra kerülnek.

Budapest, 2016.…………………………..

…………………………………………..

Pályázó aláírása

*4. sz. melléklet*

**Erzsébetvárosi Közbiztonsági Polgárőr Egyesület tájékoztatója**

a Budapest VII. kerület ………………………………. utca (tér, út) …….. házszám …. em. …… ajtó sz. alatti lakás (intézmény, vagy háziorvosi rendelő megnevezése: ……………………………………………………………….) bejárati ajtajának hevederzárral történő ellátásához.

Ajánlott hevederzár műszaki követelményei, az ajtó típusához igazodó ajánlás: ……………...

…………………………………………………………………………………………….……..

…………………………………………………………………………………………….……..

Egyéb megjegyzés: …………………………….……………………………………………….

……………………………………………………………………………………………….…..

Budapest, 201……………………………………..

A tájékoztatást tudomásul vettem:

…………………………………………

………………………………..…………

Erzsébetvárosi Közbiztonsági Polgárőr Egyesület

…………..Itt leválasztandó …………………………………………………………………

**Igazolás**

Az Erzsébetvárosi Közbiztonsági Polgárőr Egyesület részéről igazolom, hogy a Budapest VII. kerület ………………………………. utca (tér, út) …….. házszám ….. em. ….. ajtó sz. alatti lakás (intézmény, vagy háziorvosi rendelő megnevezése: …………………………………….) bejárati ajtaján megfelelő és bizonságos heverzár került szakszerűen beépítésre.

Budapest, 201………………………

………………………………..…………

Erzsébetvárosi Közbiztonsági Polgárőr Egyesület

***Fontos tájékoztatás:*** *A pályázat benyújtása előtt telefonon történt előzetes időpont egyeztetést követően kérje az* ***Erzsébetvárosi Közbiztonsági Polgárőr Egyesület (tel: 06-30-621-2281, cím: 1078 Budapest Marek József utca 31. mf. 3.)*** *helyszíni felmérését és tájékoztatását. Ennek megtörténtét a melléklet leválasztott részének a pályázati anyaghoz történő csatolásával igazolni kell. A hevederzár felszerelését követően hasonló módon kérje az Erzsébetvárosi Közbiztonsági Polgárőr Egyesülettől a hevederzár szakszerű felszerelésének igazolását. Az igazolást a számlákkal együtt be kell benyújtani.*

*5. számú melléklet*

**De minimis nyilatkozat**

|  |  |
| --- | --- |
| **1. Információ a kedvezményezettről** | |
| Név |  |
| Adószám |  |
| Elérhetőség |  |
| Szervezet aláírásra jogosult képviselője |  |
| E-mail cím |  |
| *(jelölje X-szel )* | ⬜ Összefonódás elmúlt 3 évben[[2]](#footnote-2)  ⬜ Felvásárlás elmúlt 3 évben  ⬜ Szétválás elmúlt 3 évben |
| A felvásárlás, összefonódás, szétválás ideje (ha releváns) | \_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_  (év) (hónap) (nap) |

Ezúton nyilatkozom, hogy a fent megnevezett szervezet az elmúlt kettő és a jelenlegi adóévben az alábbi csekély összegű („de minimis”) támogatásban/támogatásokban részesült, illetve a következő de minimis támogatásra/támogatásokra nyújtott be támogatási kérelmet:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorszám** | **De minimis támogatás jogalapja (bizottsági rendelet száma)** | **A támogatást nyújtó szervezet** | **Támogatás kedvezményezettje (szétválás/**  **egyesülés/**  **összefonódás/”egy és ugyanazon vállalkozás” esetén)** | **Odaítélés dátuma** | **A támogatás összege** | | **Támogatás-tartalom[[3]](#footnote-3)** | |
| **HUF** | **EUR** | **HUF** | **EUR** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Összesen** |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3. Információ az ugyanazon elszámolható költségekre kapott egyéb állami támogatások vonatkozásában** | | | | | | | | |
| **Az állami támogatási döntés dátuma, hónap, év** | | **Támogatást nyújtó** | **Intézkedés jogalapja** | **Támogatási forma** | **Ugyan azon elszámolható költségek teljes összege** | | **Ugyanazon elszámolható költségekre nyújtott támogatás összege**  **(támogatástartalomban** | **Maximális támogatási intezitás(*%*)** |
|  | |  |  |  |  | |  |  |
|  | |  |  |  |  | |  |  |
| **4. Információ egy és ugyanazon vállalkozásról** | | | | | | | | |
| Nyilatkozom, hogy az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet 2. cikk (2) bekezdése értelmében az alábbi vállalkozások minősülnek egy és ugyanazon vállalkozásnak | | | | | | | | |
|  | Vállalkozás neve | | | | | Adószáma | | |
| 1 |  | | | | |  | | |
| 2 |  | | | | |  | | |
| 3 |  | | | | |  | | |

Igazolom, hogy a megnevezett szervezetnek aláírásra jogosult képviselője vagyok és a fent megadott adatok helyesek.

Egyetértek azzal, hogy ezen adatok egyéb, a tárgyban illetékes szerveknek átadhatóak.

Tudomásul veszem, hogy amennyiben fenti nyilatkozatom valótlan, az adatközlésért a felelősség engem terhel.

………………………………………………………….. ……………………………………………………….

Kedvezményezett szervezet (aláírás, pecsét) Kelt (helyszín és dátum)

1. Hivatal tölti ki [↑](#footnote-ref-1)
2. Jelenlegi és megelőző két adóév [↑](#footnote-ref-2)
3. Az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 2. melléklete alapján [↑](#footnote-ref-3)