|  |
| --- |
| **Budapest Főváros VII. kerület Erzsébetváros Önkormányzata**  **dr. Máté Katalin Városgazdálkodási iroda vezetője** |

Iktatószám:

Napirendi pont: ........

**ELŐTERJESZTÉS**

**A Városüzemeltetési Bizottság 2016. március 22-ei rendkívüli ülésére**

|  |  |  |
| --- | --- | --- |
| **Tárgy:** | Tájékoztató a közterületi növényzet, játszótéri eszközök és bútorok tervezett fejlesztéséről a 2016. évre vonatkozóan |  |

**Készítette:**

Szabó Réka

környezetvédelmi referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

1. **2015. évben megvalósult fejlesztések**

Az alábbiakban rövid tájékoztatást adunk a 2015. évben megvalósult, közterületi növényzetet, parkbútorokat és játszótéri eszközöket érintő fejlesztésekről.

* Az Önkormányzatunk elvégezte a közterületi planténerek műszaki állapotfelmérését, amely során megállapította, hogy egyes fából készült dézsák állapota olyannyira leromlott, hogy azok javíthatatlanná váltak. Ezen planténerek helyett új planténereket szereztünk be, és az edényekbe a már meglévő fákat telepítettük át. A Dohány utcába, illetve a Munkás utcába új planénereket helyeztünk ki, új fák telepítésével. Az elmúlt évek gyakorlatának megfelelően időt állóbb, fém vázszerkezetű dézsákat szereztünk be. A planténerek felülete anti-graffiti bevonattal kezelt. A telepítési helyszíneket az alábbi táblázat mutatja be:

|  |  |
| --- | --- |
| *Telepítési helyszín* | *Planténer beszerzés (db)* |
| *Edény csere a meglévő növények áttelepítésével* | |
| Dohány u. (68. sz. előtt) | 7 |
| Almássy u. | 14 |
| Peterdy u. (1., 8.,17.,23. sz. előtt) | 4 |
| Bethlen G. u. (Dembinszky sarok) | 5 |
| Dembinszky u. 34. | 1 |
| *Edény telepítés új növénybeültetéssel* | |
| Dohány u. (79. sz. előtt) | 5 |
| Munkás utca | 4 |
| ***Összesen:*** | ***40*** |

* A közterületi zöldfelületeken keletkező jelentős mennyiségű zöldhulladék esztétikus, átmeneti tárolása céljából 3 db, anti-graffiti bevonattal felületkezelt hulladékgyűjtő konténert szereztünk be. A hulladékgyűjtő konténereket a következő helyszínekre telepítettük: Almássy tér, Klauzál tér, Király-Kazinczy utcai játszótér.
* Az EVIKINT Kft.-vel megkötött zöldfelület-fenntartási feladatellátási szerződés keretében az alábbi jelentősebb zöldfelület-fejlesztési munkákat valósítottuk meg:
* A gyepfelületek felújítását összesen 1129 m2 területen végeztük el gyepfelülvetéssel.
* A tavaszi időszakban 20 110 db egynyári virágot, az őszi időszakban 19 750 db kétnyári virágot és 998 db hagymás évelőt ültettünk.
* A Herzl Tivadar térre 15 db, az Erzsébet krt 6. sz. elé pedig 2 db virágoszlopot helyeztünk ki.
* A Hársfa utca Király u. – Dob utca közötti szakaszán lévő növénykazettákba virágzó cserjéket ültettünk.
* A Szenes Hanna park területén, a nagyobb méretű növénykazettába talajtakaró rózsákat és árnyéktűrő cserjéket telepítettünk.
* A Klauzál utca 12-18. sz. előtti kiemelt növénykazettába virágzó cserjéket ültettünk.
* Gondoskodtunk a Klauzál téri ütéscsillapító kéregzúzalék cseréjéről.
* Sor került a Klauzál téri kutyafuttató kerítésének részleges felújítására, javítására.
* A közterületi homokozók fertőtlenítését az előző év gyakorlatának megfelelően korszerű, nagy hatékonyságú és környezetbarát technológiával, homokfertőtlenítő géppel végeztük el. Az őszi időszakban gondoskodtunk az összes játszótéri eszköz felületkezeléséről, festéséről.

1. **2016. évben megvalósult, illetve folyamatban lévő fejlesztések**

* Az EVIKINT Kft.-vel megkötött zöldfelület-fenntartási feladatellátási szerződés keretében az idei évben megvalósult, illetve folyamatban lévő munkákat az alábbiakban ismertetjük.
* Az idei évtől kezdődően a parkbútorok felújítására új gyakorlatot alkalmazunk, ugyanis a hagyományos felületkezelés, festés mellett anti-graffiti lakkal is kezeljük a berendezéseket. Az idei évben a következő helyszíneken végeztük el a parkbútorok felújítását anti-graffiti felületkezeléssel: Klauzál tér (10 db asztal, 20 db lóca), Bethlen G. téri játszótér (6 db pad), Szenes Hanna park (5 db pad), Erzsébet krt. (6 db pad), Rózsák tere (3 db asztal, 6 db lóca, 4 db pad), Kéthly Anna tér (9 db pad), Király- Kazinczy játszótér (7 db lóca), Herzl Tivadar tér (8 db pad), Lövölde tér (3 db pad), Bajza utcai Reformáció Emlékpark (4 db pad, 7 db lóca).
* Jelenleg folyamatban van a Király utcában lévő 20 db planténer teljes körű felújítása, anti-graffiti felületkezelése.
* A Klauzál téren faápolási munkálatok végeztünk összesen 33 db koros fa esetében.
* A 2015. év őszén megvalósult kétnyári és hagymás növény ültetések eredményeként, már az idei év kora tavaszi időszakától virágok díszítik a kerületet.

1. **2016. évre tervezett további fejlesztések**

* Az EVIKINT Kft.-vel megkötött zöldfelület-fenntartási feladatellátási szerződés keretében a következő munkák elvégzését tervezzük a 2016. évben:
* Madách Imre úti és Kazinczy utcai planténerek anti-graffiti felületkezelése
* fapóltás, illetve faállomány bővítés a következő helyszíneken: Király utca (Asbóth utca és Rumbach Sebestyén utca közötti szakaszán), Klauzál tér
* cserjepótlások, cserjeállomány bővítés a következő helyszíneken: Garay tér, Rózsa utca, Király utca
* gyepfelület felújítása szükség szerint
* májusban összesen 17750 db egynyári virág, illetve októberben összesen 17750 db kétnyári virág ültetése a közterületi virágágyakba a következő helyszíneken: Bajza utca, Barcsay utca, Bethlen Gábor tér, Carl Lutz park, Hevesi Sándor tér, Hutyra Ferenc tér, Király-Kazinczy utcai játszótér, Kéthly Anna tér, Klauzál tér, Lövölde tér, Rózsa utca, Rózsák tere, Szenes Hanna park
* májusban összesen 2000 db egynyári virág, illetve október 2000 db kétnyári virág ültetése a planténerekbe és vázákba
* őszi időszakban hagymás évelők ültetése a Herzl Tivadar térre és a Klauzált térre
* virágoszlopok telepítése, és beültetése egynyári virágokkal a következők szerint: Herzl Tivadar tér 15 db, Erzsébet krt. 6. szám előtt 2db
* nyári időszak elején homokozók fertőtlenítése homokfertőtlenítő géppel
* Az Erzsébet terv alapján a 2016. évben az alábbi, növényesítéssel és parkbútor fejlesztéssel összefüggő projektek megvalósítását tervezzük:
* Az utcafelújítások tervezése során minden esetben vizsgálni fogjuk új fasorok telepítésének lehetőségét. A 2016. évre az alábbi utcák felújítását tervezzük:
* Murányi utca (Thököly u. – Garary u. közötti szakasz)
* Nefelejcs utca
* Peterdy utca (Murányi u. – Dózsa Gy. u. közötti szakasz)
* Péterfy Sándor utca (Rottenbiller –Nefelejcs u. közötti szakasz)
* Alsóerdősor utca (Rákóczi u. – Izabella u. közötti szakasz)
* Dob utca felújítása (Kazinczy u. – Csányi u. közötti szakasz)
* Kisdiófa utca
* Nagydiófa utca (Rákóczi út – Dohány u. közötti szakasz)
* Játszótéri árnyékolók építését kívánjuk megvalósítani a Garay tér és Bethlen Gábor tér területén, továbbá kültéri egészségmegőrző- és fitnesz gépek beszerzését és telepítését is tervezzük.
* Az önkormányzati képviselők részéről számos növényesítési célú beruházási igény érkezett a 2016. évre vonatkozóan, ezeket az alábbiakban ismertjük:
* Hernád utca 10-16., 36-40. sz. elé 10 db planténer telepítése
* Klauzál utca 27-35. sz. elé 4 db planténer telepítése
* Dob u. (Csányi u. sarok) terültére 3 db planténer telepítése
* Rumbach S. u. 12. sz. elé 2 db planténer telepítése
* Madách Imre út területére 6 db planténer telepítése
* Almássy tér területére 18 db planténer telepítése
* Akácfa utca (Király u. – Dob u. közötti szakaszán) 10 db oszlopos virágtartó telepítése
* István utca (Nefelejcs u. – Hernád u. közötti szakaszán) oszlopos virágtartók telepítése.

A Hársfa utca Dohány u. – Dob u. közötti szakaszán és a Kertész utcában egymás mellett párosával lehelyezett dézsás facsemeték koronái már annyira megnőttek, hogy összeérnek, így hosszú távon akadályozzák egymást a növekedésben. Ezért kertészeti szempontból indokolttá vált az egyik dézsa áthelyezése. Ezen meglévő planténerek átszállításával kívánjuk megvalósítani a fent részletezett igények közül a Hernád utca, Klauzál utca, Dob utca, Rumbach S. utca növényesítését. Az önkormányzati képviselők által kezdeményezett növényesítési munkák teljesítését május hónapra ütemeztük.

* A közterületi játszótéri eszközök időszakos ellenőrzése az idei évben esedékessé vált. A karbantartási munkák keretében rendszeresen elvégezzük a szükséges javításokat, alkatrész pótlásokat. A játszószerek felülkezelését, festését a nyári időszak végére ütemeztük.

**Határozati javaslat**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy elfogadja a közterületi növényzet, játszótéri eszközök és bútorok tervezett fejlesztéséről szóló, 2016. évre vonatkozó tájékoztatót.

**Felelős:** Vattamány Zsolt polgármester

**Határidő:** azonnal

**Budapest, 2016. március 8.**

dr. Máté Katalin

irodavezető